Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за отмяна на някои актове в областта на полицейското сътрудничество и съдебното сътрудничество по наказателноправни въпроси /* COM/2014/0715 final - 2014/0339 (COD) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО Приоритет на Комисията е да гарантира, че законодателството на ЕС продължава да е актуално и подходящо за поставената му цел. Още в Междуинституционалното споразумение за по-добро законотворчество от 16.12.2003 г.[1] Европейският парламент, Съветът и Комисията се договориха, че обемът на законодателството на Европейския съюз следва да бъде намален чрез отмяната на актовете, които вече не се прилагат. Такива актове следва да се отстраняват от законодателството на Европейския съюз, за да се повиши прозрачността и да се осигури по-голяма степен на сигурност за всички граждани и всички държави членки. Това е в съответствие с политиката на Комисията относно пригодността на регулаторната рамка. В своето съобщение от юни 2014 г., озаглавено „Програма за пригодност и резултатност на регулаторната рамка (REFIT): настояща ситуация и перспективи“[2], Комисията посочи, че извършва преглед на достиженията на правото на ЕС в сферата на полицейското сътрудничество и съдебното сътрудничество по наказателноправни въпроси, за да установи кои актове могат да бъдат отменени в контекста на изтичането на посочения в Договорите преходен период. Комисията приключи своята оценка по отношение на правните актове, свързани с пространството на свобода, сигурност и правосъдие, в това число достиженията на правото на ЕС в рамките на предишния трети стълб. Редица актове, приети през последните десетилетия, вече не пораждат никакво действие. Те вече не са актуални поради своя временен характер или защото тяхното съдържание е включено в последващи актове. С оглед на правната сигурност Комисията предлага мерките, посочени в настоящото предложение, да бъдат отменени от Европейския парламент и Съвета. I. Със Съвместно действие 96/610/ПВР на Съвета[3] беше създаден Регистър на специализирани знания, умения и опит за противодействие на тероризма, чрез който да се осигури по-широк и лесен достъп до тях за органите във всички държави членки, като по този начин се увеличи способността на държавите членки да противодействат на тероризма. Това съвместно действие стана неактуално, тъй като с Решение 2009/371/ПВР на Съвета[4] бе възложено на Европол да подкрепя и засилва действията на компетентните органи на държавите членки и взаимното им сътрудничество за предотвратяване и борба с тероризма, а с Решение 2008/615/ПВР на Съвета[5] (т.нар. Решение „Прюм“) беше въведена нова рамка за трансгранично сътрудничество за борба с тероризма. II. Съвместно действие 96/699/ПВР[6] на Съвета относно обмена на информация за химическия профил на наркотиците с оглед улесняване на борбата срещу незаконния трафик на наркотици. Това съвместно действие стана неактуално след влизането в сила на Решение 2009/371/ПВР[7] на Съвета за създаване на Европейската полицейска служба (Европол), в която беше включен съществуващият преди това Отдел за борба с наркотиците, и Конвенцията за взаимопомощ по наказателноправни въпроси между държавите — членки на Европейския съюз[8], с която се предвижда по-широко сътрудничество между държавите членки във връзка с политиката по отношение на наркотиците. III. Съвместно действие 96/747/ПВР[9] на Съвета имаше за цел да се засили сътрудничеството между правоприлагащите органи на държавите членки чрез оказване на подкрепа за сътрудничеството за борба с престъпността в целия ЕС. Това съвместно действие стана неактуално, тъй като с Решение 2009/371/ПВР на Съвета[10] бе възложено на Европол да развива специализирани познания за процедурите за разследване, по които работят компетентните органи в държавите членки, и да предоставя консултации на националните органи във връзка с разследванията. Освен това, след развиването от Европол на платформата за експерти на Европол (EPE), на 16 февруари 2012 г. ръководителите на националните звена на Европол в държавите членки взеха решение за закриване на регистъра, предвиден в Съвместно действие 96/747/ПВР. IV. Съвместно действие 96/750/ПВР[11] на Съвета относно сближаването на законодателството и практиките за борба с наркоманиите и с незаконния трафик на наркотици. Това съвместно действие стана неактуално след влизането в сила на Конвенцията за взаимопомощ по наказателноправни въпроси между държавите — членки на Европейския съюз[12], с която се предвижда по-широко сътрудничество между държавите членки и във връзка с политиката по отношение на наркотиците, и Рамково Решение 2004/757/ПВР на Съвета[13] за минималните разпоредби относно наказуемите деяния и прилаганите наказания в областта на трафика на наркотици, с което бяха установени по-строги правила за престъпните състави и санкциите за определени престъпни деяния в областта на политиката по отношение на наркотиците. V. Със Съвместно действие 97/339/ПВР на Съвета[14] беше дадена възможност за сътрудничество и бе разпореден обмен на информация между държавите членки във връзка с мащабни прояви с цел поддържане на обществения ред и предотвратяване на престъпни деяния. Това съвместно действие стана неактуално, тъй като с Решение 2008/615/ПВР на Съвета[15] (т.нар. Решение „Прюм“) беше въведена нова рамка за сътрудничество за опазването на обществения ред и сигурност при мащабни прояви и за обмена на данни. Освен това с Решения 2002/348/ПВР[16] и 2007/412/ПВР[17] на Съвета бяха създадени национални футболни информационни звена за координиране и улесняване на международното полицейско сътрудничество и обмена на информация във връзка с футболни срещи с международно значение. VI. Съвместно действие 97/372/ПВР на Съвета[18] имаше за цел да бъде увеличен обменът на информация и разузнавателни данни между митническите органи и други правоприлагащи органи, по-специално по отношение на наркотиците. Това съвместно действие стана неактуално след влизането в сила на Конвенцията „Неапол“[19], която предвижда по-подробни правила относно взаимопомощта и сътрудничеството между държавите членки за предотвратяване и разкриване на нарушения на националните митнически разпоредби, както и за наказателното преследване и наказване на нарушения на общностните и националните митнически разпоредби. Освен това с Решение 2009/917/ПВР на Съвета[20] бе увеличена ефективността на процедурите на митническите органи за сътрудничество и контрол чрез създаването на митническа информационна система (МИС) с цел предотвратяване, разследване и наказателно преследване на нарушения на общностното законодателство в митническата и селскостопанската област. Освен това с Решение 2009/371/ПВР на Съвета на Европол бяха възложени задачи, имащи за цел подпомагане на митническото сътрудничество. VII. Съвместно действие 98/427/ПВР на Съвета[21] относно добрите практики на взаимопомощ по наказателноправни въпроси стана неактуално след влизането в сила на Конвенцията за взаимопомощ по наказателноправни въпроси между държавите — членки на Европейския съюз[22], с която се предвижда по-широко сътрудничество между държавите членки по наказателноправни въпроси. VIII. Акт на Съвета от 3 декември 1998 г. за установяване на правилник за персонала, приложим за заетите в Европол лица[23], се прилагаше за лицата, наети на работа в Европол преди влизането в сила на Решение 2009/371/ПВР на Съвета. Срокът на действие на трудовите договори, които са в сила, обаче, скоро ще изтече, с което този правилник за персонала ще стане неактуален. С преходните разпоредби, предвидени в настоящото предложение, се гарантира, че тези трудови договори продължават да се уреждат от въпросния акт до тяхното прекратяване. 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО През 2014 г. в рамките на групата „Приятели на председателството“, която беше свикана, за да се разгледат всички въпроси, свързани с изтичането на 5-годишния преходен период, предвиден в член 10 от Протокол № 36 към Договорите, Комисията и представители на държавите членки и на Секретариата на Съвета проведоха диалог за набелязването на остарелите правни мерки сред достиженията на правото на ЕС от бившия трети стълб. 3. ПРАВНИ ЕЛЕМЕНТИ НА ПРЕДЛОЖЕНИЕТО Обобщение на предлаганите мерки С предложението се отменят няколко правни мерки от достиженията на правото на ЕС от бившия трети стълб, за които е счетено, че са остарели. Правно основание Правното основание за отмяна на Съвместно действие 96/610/ПВР на Съвета е член 87, параграф 2, буква в) от Договора за функционирането на Европейския съюз. Правното основание за отмяна на Съвместно действие 96/699/ПВР на Съвета е член 87, параграф 2 от Договора за функционирането на Европейския съюз. Правното основание за отмяна на Съвместно действие 96/747/ПВР на Съвета е член 88, параграф 2, буква а) от Договора за функционирането на Европейския съюз. Правното основание за отмяна на Съвместно действие 96/750/ПВР на Съвета е член 83, параграф 1 и член 87, параграф 2 от Договора за функционирането на Европейския съюз. Правното основание за отмяна на Съвместно действие 97/339/ПВР на Съвета е член 87, параграф 2 от Договора за функционирането на Европейския съюз. Правното основание за отмяна на Съвместно действие 97/372/ПВР е член 87, параграф 2 от Договора за функционирането на Европейския съюз. Правното основание за отмяна на Съвместно действие 98/427/ПВР на Съвета е член 82, параграф 1 от Договора за функционирането на Европейския съюз. Правното основание за отмяна на Акта на Съвета от 3 декември 1998 г. за установяване на правилник за длъжностните лица, приложим за служителите на Европол, е член 88, параграф 2 от Договора за функционирането на Европейския съюз. Принципи на субсидиарност и пропорционалност Мерките, за които се отнася настоящото предложение, са остарели, тъй като тяхното съдържание е било включено в последващи актове или защото са изгубили актуалност поради временния си характер. Следователно отмяната на тези мерки е в съответствие с принципите на субсидиарност и пропорционалност. Приемането на необходимите за целта мерки следва да се извърши от законодателя на Съюза. Избор на инструмент Предлаган инструмент: Регламент на Европейския парламент и на Съвета. Член 88, параграф 2 от Договора за функционирането на Европейския съюз предвижда, че структурата, функционирането, областта на действие и задачите на Европол се определят от Европейския парламент и Съвета чрез регламенти. Следователно видът акт, изрично предвиден в тази разпоредба на първичното право, е регламентът. 4. ОТРАЖЕНИЕ ВЪРХУ БЮДЖЕТА Предложението не оказва въздействие върху бюджета. 2014/0339 (COD) Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за отмяна на някои актове в областта на полицейското сътрудничество и съдебното сътрудничество по наказателноправни въпроси ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Договора за функционирането на Европейския съюз, и по-специално член 82, параграф 1, член 83, параграф 1, член 87, параграф 2 и член 88, параграф 2 от него, като взеха предвид предложението на Европейската комисия[24], след предаване на проекта на законодателния акт на националните парламенти, в съответствие с обикновената законодателна процедура, като имат предвид, че: (1) Увеличаването на прозрачността на законодателството на Съюза е съществен елемент от стратегията за по-добро законотворчество, прилагана от институциите на Съюза. В тази връзка е целесъобразно да се изключат от действащото законодателство актовете, които вече са загубили своето предназначение. (2) Редица актове, приети в областта на полицейското сътрудничество и съдебното сътрудничество по наказателноправни въпроси, са остарели поради временния си характер или защото съдържанието им е било включено в последващи актове, без обаче да бъдат отменени. (3) Със Съвместно действие 96/610/ПВР на Съвета[25] беше създаден Регистър на специализирани знания, умения и опит за противодействие на тероризма, чрез който да се осигури по-широк и лесен достъп до тях за органите във всички държави членки. Това съвместно действие стана неактуално, тъй като с Решение 2009/371/ПВР на Съвета[26] бе възложено на Европол да подкрепя и засилва действията на компетентните органи на държавите членки и взаимното им сътрудничество за предотвратяване и борба с тероризма, а с Решение 2008/615/ПВР на Съвета[27] беше въведена нова рамка за трансгранично сътрудничество за борба с тероризма. (4) Със Съвместно действие 96/699/ПВР на Съвета[28] Отделът за борба с наркотиците на Европол бе определен като органът, на който държавите членки следва да предават информация относно химическия профил на наркотиците. Това съвместно действие стана неактуално след влизането в сила на Решение 2009/371/ПВР на Съвета[29] и на Конвенцията за взаимопомощ по наказателноправни въпроси между държавите членки[30]. (5) Съвместно действие 96/747/ПВР на Съвета[31] имаше за цел да се засили сътрудничеството между правоприлагащите органи на държавите членки чрез създаването на регистър на специализирани знания, умения и опит. Това съвместно действие стана неактуално след влизането в сила на Решение 2009/371/ПВР на Съвета, с което на Европол бе възложена задачата да развива специализирани познания за процедурите за разследване, по които работят компетентните органи в държавите членки, и да предоставя консултации по разследвания. (6) Съвместно действие 96/750/ПВР[32] на Съвета имаше за цел да бъде засилено сътрудничеството между компетентните органи на държавите членки в борбата с наркотичната зависимост, както и да се отправи призив към държавите членки да сближат законите си, за да ги направят взаимно съвместими в степента, необходима за предотвратяване и борба с незаконния трафик на наркотици в Съюза. Това съвместно действие стана неактуално след влизането в сила на Конвенцията за взаимопомощ по наказателноправни въпроси между държавите — членки на Европейския съюз, и Рамково решение 2004/757/ПВР на Съвета[33]. (7) Със Съвместно действие 97/339/ПВР на Съвета[34] беше дадена възможност за сътрудничество и бе разпоредено извършването на обмен на информация между държавите членки във връзка с мащабни прояви, на които присъстват голям брой хора от повече от една държава членка, с цел поддържане на обществения ред, защита на гражданите и тяхното имущество и предотвратяване на престъпни деяния. Това съвместно действие стана неактуално след влизането в сила на решения на Съвета 2008/615/ПВР[35], 2002/348/ПВР[36] и 2007/412/ПВР[37], с които бяха установени нови правила за обмена на нелични и лични данни и други форми на сътрудничество за опазване на обществения ред и сигурност при мащабни събития. (8) Съвместно действие 97/372/ПВР на Съвета[38] имаше за цел да бъде увеличен обменът на информация и разузнавателни данни между митническите органи и други правоприлагащи органи, по-специално по отношение на наркотиците. Това съвместно действие стана неактуално след влизането в сила на Акт 98/C 24/01 на Съвета[39] за съставяне на Конвенцията „Неапол“, с която бяха въведени подробни правила относно взаимопомощта и сътрудничеството между държавите членки за предотвратяване и разкриване на нарушения на националните митнически разпоредби, на Решение 2009/917/ПВР на Съвета[40], с което бе повишена ефективността на процедурите за сътрудничество и контрол на митническите органи чрез създаването на митническа информационна система (МИС), както и на Решение 2009/371/ПВР на Съвета, по силата на което на Европол бяха възложени задачи, насочени към подпомагането на митническото сътрудничество. (9) Съвместно действие 98/427/ПВР на Съвета[41] относно добрите практики на взаимопомощ по наказателноправни въпроси имаше за цел обмена между държавите членки на добри практики във връзка с изпълнението на молбите за правна помощ по наказателноправни въпроси. Това съвместно действие е остаряло. То никога не е било оценено и фактически е загубило актуалност с влизането в сила на Конвенцията за взаимопомощ по наказателноправни въпроси между държавите членки. (10) Акт на Съвета 1999/C 26/07[42] все още се прилага за служителите, наети на работа в Европол преди влизането в сила на Решение 2009/371/ПВР на Съвета. При все това срокът на действие на трудовите договори, които са в сила, скоро ще изтече, с което този правилник за персонала ще стане неактуален. (11) С оглед на правната сигурност и яснотата тези остарели съвместни действия и актът на Съвета следва да бъдат отменени. (12) Тъй като целта на настоящия регламент, а именно отмяната на редица остарели актове на Съюза в областта на полицейското сътрудничество и съдебното сътрудничество по наказателноправни въпроси, не може да бъде постигната от държавите членки, а единствено на равнището на Съюза, настоящият регламент е в съответствие с изискванията на принципа на субсидиарност, посочен в член 5 от Договора. В съответствие с принципа на пропорционалност, уреден в същия член, настоящият регламент не надхвърля необходимото за постигането на тази цел. (13) Съгласно член 1 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящия регламент. (14) Съгласно членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави членки не участват в приемането на настоящия регламент, ПРИЕХА НАСТОЯЩИЯ РЕГЛАМЕНТ: Член 1 Отмяна на остарели актове Съвместни действия 96/610/ПВР, 96/699/ПВР, 96/747/ПВР, 96/750/ПВР, 97/339/ПВР, 97/372/ПВР, 98/427/ПВР и Акт на Съвета 1999/C 26/07 се отменят. Член 2 Преходни разпоредби Договорите, сключени по силата на Акт на Съвета 1999/C 26/07, продължават да се уреждат от този акт. Член 3 Влизане в сила Настоящият регламент влиза в сила на двадесетия ден след деня на публикуването му в Официален вестник на Европейския съюз. Настоящият регламент е задължителен в своята цялост и се прилага пряко във всички държави членки. Съставено в Брюксел на […] година. За Европейския парламент За Съвета Председател Председател [1] ОВ С 321, 31.12.2003 г., стр. 1. [2] COM(2014)368 final, 18.6.2014 г. [3] Съвместно действие 96/610/ПВР от 15 октомври 1996 г., прието от Съвета на основание член К.3 от Договора за Европейския съюз, относно създаването и поддържането на Регистър на специализирани знания, умения и опит за противодействие на тероризма, който да подпомага сътрудничеството между държавите — членки на Европейския съюз, за противодействие на тероризма (ОВ L 273, 25.10.1996 г., стр. 1). [4] Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (OВ L 121, 15.5.2009 г., стр. 37). [5] Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 1). [6] Съвместно действие 96/699/ПВР от 29 ноември 1996 г., прието от Съвета на основание член K.3 от Договора за Европейски съюз, относно обмена на информация за химическия профил на наркотиците с оглед улесняване на сътрудничеството между държавите членки в борбата срещу незаконния трафик на наркотици (ОВ L 322, 12.12.1996 г., стр. 5). [7] Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (ОВ L 121, 15.5.2009 г., стр. 37). [8] Конвенция от 29 май 2000 г., съставена от Съвета в съответствие с член 34 от Договора за Европейския съюз, за взаимопомощ по наказателноправни въпроси между държавите — членки на Европейския съюз. [9] Съвместно действие 96/747/ПВР от 29 ноември 1996 г., прието от Съвета на основание член К.3 от Договора за Европейския съюз, за създаване и поддържане на регистър на специализирани знания, умения и опит в областта на борбата срещу международната организирана престъпност с цел да се улесни сътрудничеството в областта на прилагането на закона между държавите — членки на Европейския съюз (ОВ L 342, 31.12.1996 г., стр. 2). [10] Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (OВ L 121, 15.5.2009 г., стр. 37). [11] Съвместно действие 96/750/ПВР от 17 декември 1996 г., прието от Съвета на основание член К.3 от Договора за Европейския съюз, относно сближаване на законите и практиките на държавите — членки на Европейския съюз, за борба с наркоманиите и превенция и борба с незаконния трафик на наркотици (ОВ L 342, 31.12.1996 г., стр. 6). [12] Конвенция от 29 май 2000 г., съставена от Съвета в съответствие с член 34 от Договора за Европейския съюз, за взаимопомощ по наказателноправни въпроси между държавите — членки на Европейския съюз, и Протокол, съставен от Съвета в съответствие с член 34 от Договора за Европейски съюз, към Конвенцията за взаимопомощ по наказателноправни въпроси между държавите — членки на Европейския съюз (ОВ C 326, 21.11.2001 г.). [13] Рамково решение 2004/757/ПВР на Съвета от 25 октомври 2004 г. за установяване на минималните разпоредби относно съставните елементи на наказуемите деяния и прилаганите наказания в областта на трафика на наркотици (OВ L 335, 11.11.2004 г., стр. 8). [14] Съвместно действие 97/339/ПВР от 26 май 1997 г., прието от Съвета на основание член K.3 от Договора за Европейски съюз, по отношение на сътрудничеството в областта на обществения ред и сигурност (ОВ L 147, 5.6.1997 г., стр. 1). [15] Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 1). [16] Решение 2002/348/ПВР на Съвета от 25 април 2002 г. относно сигурността във връзка с футболни срещи с международно значение (ОВ L 121, 8.5.2002 г., стр. 1). [17] Решение 2007/412/ПВР на Съвета от 12 юни 2007 г. за изменение на Решение 2002/348/ПВР относно сигурността във връзка с футболни срещи с международно значение (ОВ L 155, 15.6.2007 г., стр. 76). [18] Съвместно действие 97/372/ПВР от 9 юни 1997 г., прието от Съвета на основание член K.3 от Договора за Европейския съюз, за уточняване на критериите за целевите проверки, методите на избор и др., и оптимизиране събирането на митническа и полицейска информация (ОВ L 159, 17.6.1997 г., стр. 1). [19] Акт 98/С 24/01 на Съвета от 18 декември 1997 г. за съставяне, на основание член К.3 от Договора за Европейския съюз, на Конвенцията за взаимопомощ и сътрудничество между митническите администрации (ОВ C 24, 23.1.1998 г.). [20] Решение 2009/917/ПВР на Съвета от 30 ноември 2009 г. относно използването на информационни технологии за митнически цели (OB L 323, 10.12.2009 г., стр. 20). [21] Съвместно действие 98/427/ПВР на Съвета от 29 юни 1998 г., прието от Съвета на основание член K.3 от Договора за Европейския съюз, относно добрите практики за взаимопомощ по наказателноправни въпроси. [22] Конвенция от 29 май 2000 г., съставена от Съвета в съответствие с член 34 от Договора за Европейския съюз, за взаимопомощ по наказателноправни въпроси между държавите — членки на Европейския съюз, и Протокол, съставен от Съвета в съответствие с член 34 от Договора за Европейски съюз, към Конвенцията за взаимопомощ по наказателноправни въпроси между държавите — членки на Европейския съюз (ОВ C 326, 21.11.2001 г.). [23] ОВ С 026, 30.1.1999 г., стр. 23. [24] XXX. [25] Съвместно действие 96/610/ПВР от 15 октомври 1996 г., прието от Съвета на основание член К.3 от Договора за Европейския съюз, относно създаването и поддържането на Регистър на специализирани знания, умения и опит за противодействие на тероризма, който да подпомага сътрудничеството между държавите — членки на Европейския съюз, за противодействие на тероризма (OB L 273, 25.10.1996 г., стр. 1). [26] Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (OВ L 121, 15.5.2009 г., стр. 37). [27] Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 1). [28] Съвместно действие 96/699/ПВР от 29 ноември 1996 г., прието от Съвета на основание член K.3 от Договора за Европейски съюз, относно обмена на информация за химическия профил на наркотиците с оглед улесняване на сътрудничеството между държавите членки в борбата срещу незаконния трафик на наркотици (ОВ L 322, 12.12.1996 г., стр. 5.). [29] Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (ОВ L 121, 15.5.2009 г., стр. 37). [30] Конвенция от 29 май 2000 г., съставена от Съвета в съответствие с член 34 от Договора за Европейския съюз, за взаимопомощ по наказателноправни въпроси между държавите — членки на Европейския съюз (ОВ C 197, 12.7.2000 г., стр. 3), и Протокол, съставен от Съвета в съответствие с член 34 от Договора за Европейски съюз, към Конвенцията за взаимопомощ по наказателноправни въпроси между държавите — членки на Европейския съюз (ОВ C 326, 21.11.2001 г., стр. 1). [31] Съвместно действие 96/747/ПВР от 29 ноември 1996 г., прието от Съвета на основание член К.3 от Договора за Европейския съюз, за създаване и поддържане на регистър на специализирани знания, умения и опит в областта на борбата срещу международната организирана престъпност с цел да се улесни сътрудничеството в областта на прилагането на закона между държавите — членки на Европейския съюз (ОВ L 342, 31.12.1996 г., стр. 2). [32] Съвместно действие 96/750/ПВР от 17 декември 1996 г., прието от Съвета на основание член К.3 от Договора за Европейския съюз, относно сближаване на законите и практиките на държавите — членки на Европейския съюз, за борба с наркоманиите и превенция и борба с незаконния трафик на наркотици (ОВ L 342, 31.12.1996 г., стр. 6). [33] Рамково решение 2004/757/ПВР на Съвета от 25 октомври 2004 г. за установяване на минималните разпоредби относно съставните елементи на наказуемите деяния и прилаганите наказания в областта на трафика на наркотици (OВ L 335, 11.11.2004 г., стр. 8). [34] Съвместно действие 97/339/ПВР от 26 май 1997 г., прието от Съвета на основание член K.3 от Договора за Европейски съюз, по отношение на сътрудничеството в областта на обществения ред и сигурност (ОВ L 147, 5.6.1997 г., стр. 1). [35] Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 1). [36] Решение 2002/348/ПВР на Съвета от 25 април 2002 г. относно сигурността във връзка с футболни срещи с международно значение (ОВ L 121, 8.5.2002 г., стр. 1). [37] Решение 2007/412/ПВР на Съвета от 12 юни 2007 г. за изменение на Решение 2002/348/ПВР относно сигурността във връзка с футболни срещи с международно значение (ОВ L 155, 15.6.2007 г., стр. 76). [38] Съвместно действие 97/372/ПВР от 9 юни 1997 г., прието от Съвета на основание член K.3 от Договора за Европейския съюз, за уточняване на критериите за целевите проверки, методите на избор и оптимизиране събирането на митническа и полицейска информация (ОВ L 159, 17.6.1997 г., стр. 1). [39] Акт 98/С 24/01 на Съвета от 18 декември 1997 г. за съставяне, на основание член К.3 от Договора за Европейския съюз, на Конвенцията за взаимопомощ и сътрудничество между митническите администрации (Конвенция „Неапол“) (ОВ C 24, 23.1.1998 г.). [40] Решение 2009/917/ПВР на Съвета от 30 ноември 2009 г. относно използването на информационни технологии за митнически цели (OB L 323, 10.12.2009 г., стр. 20). [41] Съвместно действие 98/427/ПВР на Съвета от 29 юни 1998 г., прието от Съвета на основание член K.3 от Договора за Европейския съюз, относно добрите практики на взаимопомощ по наказателноправни въпроси (ОВ L 191, 7.7.1998 г., стр. 1). [42] Акт на Съвета 1999/С 26/07 от 3 декември 1998 г. за установяване на правилник за персонала, приложим за заетите в Европол лица (ОВ С 26, 30.1.1999 г., стр. 23).